Якім быў кляштарны комплекс? У цэнтры стаяў сам храм, які пачалі будаваць у 1642 годзе, а да яго далучаліся тры кляштарныя карпусы, замкнутыя квадратам. Адзін з іх дайшоў да нашых дзён, што праўда ў занядбаным стане. Тэрыторыя кляштара была абнесеная трохметровым мураваным плотам з брамай, на якой вісеў звон святой Барбары – у яго білі, калі паміраў манах. Першыя манахі, якія прыехалі ў Глыбокае на запрашэнне Корсака ў 1639 годзе, і пачалі будаваць сам храм і келлі.